Tramontinos slėnis
Tramontinos slėnis (fr. Cjanâl di Tramonç, it. Val Tramontina arba Val Meduna) – slėnis Karnijos Alpių papėdėse, Pordenonės provincijoje, Friulio–Venecijos Džulijos regione, Italijoje. Slėnis nusidriekęs šiaurės–pietų kryptimi, per jį teka 85 km Medunos upė. Tarp Medunos ir Tramonti di Soto telkšo Tramončio tvenkinys (pagal gretimą kaimelį dar vadinamas Redona). Kai tvenkinio vanduo nusenka, iš jo iki šiol išnyra įspūdingi senų kaimų akmeniniai pastatai, jie buvo užlieti pastačius Medunos užtvanką. Taip pat slėnyje yra Ka Selvos ir Ka Culio tvenkiniai. Aukštutinė Tramontinos slėnio dalis priklauso Friulio Dolomitinių Alpių gamtos parkui, kuris įtrauktas į UNESCO pasaulinio paveldo sąrašą.